
Ministru kabineta noteikumi Nr. 38
Rīgā 2024. gada 16. janvārī (prot. Nr. 2 5. §)
Grozījumi Ministru kabineta 2020. gada 11. augusta noteikumos Nr. 500 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" divpusējās sadarbības fonda iniciatīvu īstenošanas noteikumi"
Izdoti saskaņā ar Eiropas Ekonomikas zonas finanšu instrumenta
un Norvēģijas finanšu instrumenta 2014.–2021. gada
perioda vadības likuma 15. panta 12. punktu
· 1. Izdarīt Ministru kabineta 2020. gada 11. augusta noteikumos Nr. 500 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" divpusējās sadarbības fonda iniciatīvu īstenošanas noteikumi" (Latvijas Vēstnesis, 2020, 157. nr.) šādus grozījumus:
· 1.1. izteikt 3. punktu šādā redakcijā:
· "3. Saskaņā ar Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.–2021. gadā (apstiprināts ar Ministru kabineta 2017. gada 5. decembra noteikumiem Nr. 713 "Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.–2021. gadā") divpusējās sadarbības iniciatīvu īstenošanai programmā ir piešķirti 418 500 euro (turpmāk – divpusējās sadarbības fonda finansējums), kas ir Norvēģijas finanšu instrumenta līdzfinansējums 100 % apmērā.";
· 1.2. izteikt 29. punktu šādā redakcijā:
· "29. Ja tiek pārkāpti regulas Nr. 1407/2013 nosacījumi, komersantam ir pienākums atmaksāt programmas apsaimniekotājam projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 2. Šo noteikumu 1.1. apakšpunkts stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka programmas finansējuma pārdale ir saskaņota starp Finanšu ministriju un Finanšu instrumenta biroju.
· 3. Latvijas Investīciju un attīstības aģentūra pēc tam, kad no Finanšu ministrijas ir saņemta informācija par programmas finansējuma pārdales saskaņošanu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

